సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పన్ను మినహాయింపు: ఎన్టీఆర్‌కు నోటీసు!
సినిమా పారితోషకానికి సంబంధించి జూనియర్ ఎన్టీఆర్ పొందిన పన్ను మినహాయింపుపై నోటీసులు జారీ అయినట్టుగా తెలుస్తోంది.
TNN | Updated:
Aug 5, 2017, 07:42AM IST
సినిమా పారితోషకానికి సంబంధించి జూనియర్ ఎన్టీఆర్ పొందిన పన్ను మినహాయింపుపై నోటీసులు జారీ అయినట్టుగా తెలుస్తోంది. జూనియర్ ఎన్టీఆర్&zwnj;కు ఇచ్చిన పన్ను మినహాయింపును కాగ్ తప్పు పట్టగా.. ఈ వ్యవహారంలో ఈ హీరోకి నోటీసులు జారీ చేస్తున్నట్టుగా కేంద్ర ఆర్థిక శాఖ ప్రకటించింది. మరి ఏమిటీ వ్యవహారం అని ఆరా తీస్తే... అనుచితమైన రీతిన ఎన్టీఆర్ పన్ను మినహాయింపును పొందినట్టుగా తెలుస్తోంది. ఇది &lsquo;నాన్నకు ప్రేమతో&rsquo; సినిమా పారితోషకానికి సంబంధించిన వ్యవహారం.
ఆ సినిమాకు గానూ ఎన్టీఆర్ 7.33 కోట్ల రూపాయల పారితోషకాన్ని తీసుకున్నాడట. లెక్క ప్రకారం అందులో కోటీ పది లక్షల రూపాయల పన్ను కట్టాల్సి ఉండగా, ఎక్స్&zwnj;పోర్ట్ ఆఫ్ సర్వీస్ కింద తారక్ పన్ను మినహాయింపును పొందినట్టుగా తెలుస్తోంది. కట్టాల్సిన పన్నును చెల్లించకుండా అలా మినహాయింపు పొందడంపై కాగ్ అక్షేపణ తెలిపింది.
ఈ నేపథ్యంలో ఎన్టీఆర్ కు నోటీసులు జారీ అయ్యాయని తెలుస్తోంది. &lsquo;నాన్నకు ప్రేమతో&rsquo; సినిమాను పూర్తిగా లండన్ లో చిత్రీకరించిన విషయం తెలిసిందే. అలా చేసిన సినిమా కాబట్టి.. దానికి గానూ తీసుకున్న పారితోషకాన్ని &lsquo;సేవల ఎగుమతులు&rsquo; కింద చూపుతూ ఎన్టీఆర్ పన్ను మినహాయింపును పొందినట్టుగా తెలుస్తోంది. కేవలం ఎన్టీఆర్ మాత్రమే కాకుండా, మరికొంతమంది సినిమా హీరోలు కూడా ఈ ఎత్తుగడను అనుసరిస్తున్నట్టు సమాచారం. వారికి కూడా ఐటీ శాఖ నుంచి నోటీసులు జారీ అయ్యాయని సమాచారం. పూర్తిగా విదేశాల్లో చిత్రీకరించిన సినిమాల విషయంలో వారు ఇలాంటి మినహాయింపులను పొందినట్టుగా తెలుస్తోంది.